**PROGRAM ZA PRIJEM PRVAŠA**

**OŠ TRILJ**

**9. RUJNA 2019.**

**1. Uvod – pozdravna riječ**

**2. Himna**

**3. Nastup učenika**

1. PŠ VELIĆ: Cetina blues – **pjesma**
2. PŠ GRAB: Crtice iz školskog života - **recitacija**
3. PŠ GRAB: Dva i dva su četiri - **pjesma**
4. PŠ VEDRINE: Školski razgovor - **igrokaz**
5. PŠ VEDRINE: Prvi dan škole – **recitacija**
6. 4.b: Abeceda – **recitacija i** Abeceda – **pjesma**
7. 4.b: Čitanje – **recitacija**
8. PŠ KOŠUTE: Učiteljice - **ples**
9. PŠ UGLJANE: Prodavaonica na kraju grada – **igrokaz**
10. PŠ BISKO: Šaputanje **– pjesma**
11. PŠ VOJNIĆ: Škole otvorite vrata – **recitacija**
12. SVI : Kad si sretan - **pjesma i ples**

**4. Pozdravna riječ ravnatelja**

**5. Pozdravna riječ gradonačelnika**

**6. Predstavljanje učiteljica i učenika**

**7. Zajednička fotografija**

Voditelji: Maja i Marino, učenici 4.a razreda

MAJA: Dobar dan ☺

MARINO: Dobar dan svima ☺

MAJA: Ovo je Marino.

MARINO: A ovo je Maja.

MAJA: Marino, jesi li ti ikada bio prvaš?

MARINO: Jesam, bilo je tako daaaavnooo ☺ ☺

MAJA: I ja sam bila prvašica i činilo mi se kako nikada neću stići do petog razreda…

MARINO: Sretni smo što možemo pozdraviti vas, sadašnje prvaše, i vas, njihove roditelje, ravnatelja, učitelje i sve školske djelatnike i poželjeti svima sretan i uspješan početak nove nastavne godine.

MAJA: Mi smo 4 godine puno učili i nešto od toga ćemo vam i pokazati…

MARINO: Za početak, jedno pitanje.. Jeste li spremni ZA PITANJE?! Evo, skoncentrirajte se: Koja rijeka teče kroz Trilj? (Djeca odgovaraju: Cetina)… Bravo, pa i vi bi mogli u peti razred s nama ☺

MAJA: Cetina je naša hraniteljica i ljepotica, zbog toga priredbu otvaramo pjesmom o Cetini koju će otpjevati ušenici PŠ Velić.

…………………………………………………………………………………………………………………………..

MARINO: Mi učenici učimo, a naši učitelji pišu za nas. Učiteljica Nada Lapić napisala je predivne crtice iz školskog života, a izrecitirat će ih učenici Područne škole Grab.

MAJA: Marino znaš li ti koliko je dva i dva?

MARINO: Naravno, to smo učili u prvom razredu ☺ A znaju li naši prvaši?

MAJA: Pitajmo ih! Koliko je dva i dva? (Prvaši odgovaraju: Četiri)

MARINO: Je li to zaista tako vidjet ćemo iz pjesme Dva i dva su četiri, također u izvedbi učenika iz Graba, pod ravnanjem njihova učitelja glazbenog odgoja, Filipa)

…………………………………………………………………………………………………………………………

MAJA: U školi se igra, pjeva, crta, uči… Razgovara li se u školi? Nauči li se to sve već prvog dana u školi?

MARINO: Ja to znam, a znaju i učenici Područne škole Vedrine koji će vam izvesti igrokaz Školski razgovor i recitaciju Prvi dan u školi. Pozdravimo ih toplim pljeskom.

………………………………………………………………………………………………………………………….

MAJA: Kad posložimo sva slova od prvog do zadnjeg, dobijemo ŠTO?

MARINO: Dobijemo Abecedu, naravno.

MAJA: I dobijemo učenike 4.b razreda koji o abecedi recitiraju, pjevaju i kad je nauče, onda čitaju. Kako to oni rade saznat ćemo uskoro. Pozovite ih velikim pljeskom.

…………………………………………………………………………………………………………………………..

MARINO: Hvala učenicima četvrtog b, a sada ćemo na pozornicu pozvati učenike iz Područne škole Košute. Oni su za vas pripremili ples uz pjesmu o posebnoj osobi.

MAJA: A ta osoba ih je učila i pazila četiri godine, vježbala ih matematiku, učila crtati i pjevati, vodila na izlete, s njima se smijala, ona ih je voljela i uvijek će ih voljeti. Tko je to? To je njihova (prvaši odgovaraju: učiteljica)

MARINO: Pozdravimo učenike iz Košuta.

…………………………………………………………………………………………………………………………..

MAJA: U školi se uči. Tu se ne prodaju stvari. One se prodaju u prodavaonici, a kako, reći će nam učenici iz Područne škole Ugljane.

MARINO: Nakon njih čut ćemo predivnu pjesmu Šaputanje u izvedbi učenika Područne škole Bisko. Izvolite, pozornica je vaša.

…………………………………………………………………………………………………………………………..

MAJA: U školu ulazimo kroz prozor? Točno? Naravno, nije točno i zbog toga učenici iz Područne škole Velić i kažu: Otvorite škole vrata!

MARINO: Nakon njih, svi zajedno ćemo se pridružiti učenicima Područne škole Velić u pjesmi koju svi dobro znamo Kad si sretan, a sretan si prvi dan škole, pa sreću pokažimo pjesmom.

…………………………………………………………………………………………………………………………..

MAJA: Sada pozivamo gospodina Davora Hrgovića, ravnatelja naše škole.

MARINO: Još jednom sretno svima od Maje i mene, neka vam škola otvori svoja vrata, a vi njoj svoja srca.